Hoekom Affikampus Akkomodasie - AffiKampus Studenteverblyf
AFFIKAMPUS verblyf IS 'N LEEFSTYL, NIE NET STUDENTEVERBLYF NIE
Ons waardes vir AffiKampus koshuise:
Die AffiKampus Groep glo dat reëls en dissipline deel is van gesonde koshuis- en studentelewe. Dit gaan jou die res van jou lewe bevoordeel.
Ons is op totale student-wees gefokus en wil hê ons studente moet alles wat op die kampus en in ons koshuise gebeur, terdeë geniet.
Ons bestuur het baie jare ervaring in die bestuur van koshuise, op die kampus en vanaf die kampus. Ons is dus gesteld daarop dat ons voornemende inwoners aan sekere vereistes moet voldoen. Daarom het ons ’n keuringsproses daargestel om te verseker dat beide partye so min as moontlik ontwrig word gedurende die akademiese jaar.
Ons basiese idee is eenvoudig. Ons wil ’n student hê wat gebalanseerd is oor die hele spektrum van die lewe: akademie, sport, kultuur en gesonde geestelike lewenstyl. Ons wil baie graag hê jy moet jou studies binne die voorgeskrewe tyd afhandel, sonder om op die lekker van student-wees in te boet.
Die voertaal binne van ons koshuise is Afrikaans. Dit beteken egter nie dat ons enige persoon uitsluit nie. Ons enigste oogmerk is dat studente wat naby mekaar lewe, gemaklik moet wees in hul omgewing. Daar was oor baie jare menige gelukkige Engelssprekende studente in ons koshuise. In ander van ons aanbiedinge word hoofsaaklik Engels gepraat. Vryheid van keuse van hoe en waar jy wil woon.
Elke koshuis het sy eie wapen, leuse en kleure. Daar word verwag dat inwoners dit met trots sal dra tydens voorgeskrewe tye.
As jy hiermee saamstem, dan is ’n AffiKampus koshuis vir jou! Doen nou aansoek om teleurstelling te voorkom.
Koshuise se Bestuur
Ons koshuise word bestuur soos kampuskoshuise van ouds deur ervare persone wat self in koshuise was. Ons het ’n passie vir jongmense wat ’n sukses van hulle lewens en studies wil maak. Daar word beslis nie op gesonde studentepret, sosiale verkeer en sport ingeboet nie.
• Die betrokkenheid van die hoofbestuur op gereelde basis
• Koshuishoofde wat daagliks by die studente se wel en weë betrokke is, toesig en beheer en met owerhede skakel
• ’n Huiskomitee (HK) bestaande uit ’n Primarius / Primaria en verskeie verkose lede (senior inwoners) wie vir verskillende portefeuljes verantwoordelik is
Die HK’s is onder andere verantwoordelik vir:
• Bou van koshuisgees en samehorigheid
• Aanmoediging van inwoners om aan koshuis – en universiteitsaktiwiteite op alle gebiede deel te neem
• Inskakeling van eerstejaars
• Reël van gesonde studente-aktiwiteite vir inwoners
• Aanmoediging om akademies te presteer
• Bevordering van sport – en kultuurbedrywighede
• Geestelike en emosionele ondersteuning
• Skakeling met die hoofbestuur
• Die hou van gereëlde huisvergaderings om uitvoering aan bogenoemde te gee
• Mnr. Christo Dippenaar – Senior koshuishoof, sekuriteit, werwing, keurkomitee van studente
• Me. Marissa Laing - Werwing, bemarking en aansoeke. Koshuishoof Amelia
• Mnr. Claude Jones – Finansies en administrasie. Koshuishoof Heimat
AFFIKAMPUS IS THE DISCERNING STUDENT'S CHOICE FOR PRIVATE OFF-CAMPUS ACCOMMODATION IN BLOEMFONTEIN
NIE BLOOT NET AKKOMODASIE VIR STUDENTE NIE, MAAR 'N LEEFSTYL IN EENHEID WAAR ONS OMGEE